CELEX: 32010R0119
Language: el
Date: 2010-02-09 00:00:00
Title: Κανονισμός (ΕΕ) αριθ. 119/2010 της Επιτροπής, της 9ης Φεβρουαρίου 2010 , σχετικά με την τροποποίηση του κανονισμού (ΕΕ) αριθ. 1233/2009 για τη θέσπιση ειδικού μέτρου στήριξης της αγοράς στον γαλακτοκομικό τομέα

10.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 37/26
            
         ΚΑΝΟΝΙΣΜΌΣ (ΕΕ) αριθ. 119/2010 ΤΗΣ ΕΠΙΤΡΟΠΉΣ
   της 9ης Φεβρουαρίου 2010
   σχετικά με την τροποποίηση του κανονισμού (ΕΕ) αριθ. 1233/2009 για τη θέσπιση ειδικού μέτρου στήριξης της αγοράς στον γαλακτοκομικό τομέα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (1), και ιδίως το άρθρο 9,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (2), και ιδίως το άρθρο 186 και το άρθρο 188 παράγραφος 2, σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Στο παράρτημα του κανονισμού (ΕΚ) αριθ. 1233/2009 της Επιτροπής (3) καθορίζονται τα ποσά για την παροχή στήριξης στους γαλακτοπαραγωγούς που έχουν πληγεί σοβαρά από την κρίση των γαλακτοκομικών προϊόντων. Δεδομένου ότι τα ποσά αυτά καθορίζονται σε ευρώ, είναι αναγκαίο, για την εξασφάλιση ενιαίας και ταυτόχρονης εφαρμογής σε ολόκληρη την Ένωση, να καθοριστεί κοινή ημερομηνία για τη μετατροπή των ποσών αυτών στα εθνικά νομίσματα των κρατών μελών τα οποία δεν έχουν υιοθετήσει το ενιαίο νόμισμα. Ως εκ τούτου, κρίνεται σκόπιμο να προσδιοριστεί η γενεσιουργός αιτία της συναλλαγματικής ισοτιμίας σύμφωνα με το άρθρο 3 του κανονισμού (ΕΚ) αριθ. 2799/98.
            
         
               (2)
            
            
               Βάσει της αρχής που αναφέρεται στο άρθρο 3 παράγραφος 1 δεύτερη περίπτωση και των κριτηρίων που αναφέρονται στο άρθρο 3 παράγραφος 2 του κανονισμού (ΕΚ) αριθ. 2799/98, η γενεσιουργός αιτία πρέπει να είναι η ημερομηνία έναρξης ισχύος του κανονισμού (ΕΕ) αριθ. 1233/2009.
            
         
               (3)
            
            
               Συνεπώς, ο κανονισμός (ΕΕ) αριθ. 1233/2009 πρέπει να τροποποιηθεί αναλόγως.
            
         
               (4)
            
            
               Για να εξασφαλιστεί, το συντομότερο δυνατό, ενιαία και ταυτόχρονη εφαρμογή σε ολόκληρη την Ένωση, ο παρών κανονισμός πρέπει να αρχίσει να ισχύει πάραυτα και πρέπει να εφαρμόζεται από την ημερομηνία έναρξης ισχύος του κανονισμού (ΕΕ) αριθ. 1233/2009.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στον κανονισμό (ΕΕ) αριθ. 1233/2009 παρεμβάλλεται το ακόλουθο άρθρο 3α μετά το άρθρο 3:
   
      «Άρθρο 3α
      Η γενεσιουργός αιτία της συναλλαγματικής ισοτιμίας όσον αφορά τα ποσά που καθορίζονται στο παράρτημα είναι η 17η Δεκεμβρίου 2009».
   
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από τις 17 Δεκεμβρίου 2009.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Φεβρουαρίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 349 της 24.12.1998, σ. 1.
   
      (2)  ΕΕ L 299 της 16.11.2007, σ. 1.
   
      (3)  ΕΕ L 330 της 16.12.2009, σ. 70.